“ทองคำ” เปิดเช้าบวก 100 บ. รูปพรรณขาย 31,400 บ.
ตลาดซื้อขายทองคำในประเทศเช้านี้ ปรับราคาเพิ่มขึ้น 100 บาท หลังราคาทองคำโลกยังมีความผันผวนจากสกุลเงินดอลลาร์ที่แข็งค่า และการเตรียมปรับขึ้นอัตราดอกเบี้ยของเฟดรอบใหม่ ทำให้ทองรูปพรรณขายออกบาททองคำละ 31,400 บาท
ตลาดซื้อขายทองคำในประเทศเช้านี้ ปรับราคาเพิ่มขึ้น 100 บาท หลังราคาทองคำโลกยังมีความผันผวนจากสกุลเงินดอลลาร์ที่แข็งค่า และการเตรียมปรับขึ้นอัตราดอกเบี้ยของเฟดรอบใหม่ ทำให้ทองรูปพรรณขายออกบาททองคำละ 31,400 บาท
29 เม.ย. 2565

ผู้สื่อข่าวรายงานว่า ตลาดซื้อขายทองคำในประเทศวันนี้ (29 เม.ย.2565) ปรับราคาขึ้น 100 บาท จากราคาปิดตลาดเมื่อวานนี้ (28 เม.ย.2565) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09.27 น.ที่ผ่านมา ทองคำแท่ง 96.5 % ปรับราคาขึ้นครั้งที่ 1 รับซื้ออยู่ที่บาททองคำละ 30,800 บาท ขายออกบาทละ 30,900 บาท
ด้านทองรูปพรรณ 96.5% รับซื้ออยู่ที่บาทละ 30,244.20 บาท ส่วนราคาขายออกอยู่ที่ 31,400 บาท
ขณะที่ราคาทองคำ Spot เช้านี้เคลื่อนไหวอยู่ที่บริเวณ 1,901ดอลลาร์ ด้านสัญญาทองคำตลาดโคเม็กซ์ ส่งมอบเดือนมิถุนายน เพิ่มขึ้น 5.50 ดอลลาร์ ปิดที่ 1,891.30 ดอลลาร์/ออนซ์ ทั้งนี้ ดอลลาร์ที่แข็งค่าขึ้นจะลดความน่าดึงดูดของทอง โดยทำให้สัญญาทองมีราคาแพงขึ้นสำหรับผู้ถือครองเงินสกุลอื่น
นอกจากนี้ ราคาทองยังได้รับผลกระทบจากการคาดการณ์ว่า เฟดจะเร่งปรับขึ้นอัตราดอกเบี้ย หลังจากนายเจอโรม พาวเวล ประธานเฟด สนับสนุนให้เฟดดำเนินการเร็วขึ้นเพื่อสู้กับเงินเฟ้อที่ปรับเพิ่มสูงขึ้นด้วย